gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl es gl gl gl gl gl gl gl gl en es gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
O Centro de emprendemento “A Estación” de Vedra intégrase na Rede Provincial de Espazos de Traballo Colaborativo da Deputación
emprego 06 de Agosto de 2021
Con esta nova incorporación, a Rede de Coworkorking amplíase a oito centros na provincia
Oleiros, Carballo, Brión, Boiro, Ames, Moeche, A Capela e Vedra contan con centros de ámbito comarcal para impulsar o emprendemento
González Formoso incide na importancia de "xerar oportunidades para a xente moza no mundo rural, fomentando a iniciativa empresarial e o autoemprego"
O presidente da Deputación da Coruña, Valentín González Formoso, o alcalde de Vedra, Carlos Martínez Carrillo,e o deputado de Emprego, José Ramón Rioboo, asinaron hoxe na sede da institución provincial o convenio que permitirá pór a funcionar a pleno rendemento o centro de emprendemento A Estación, localizado na antiga estación de Santa Cruz de Ribadulla, que pasa a integrarse na Rede Provincial de Espazos de Traballo Colaborativo.
A Deputación da Coruña contribuirá ao financiamento das actividades de formación, titorización, apoio e difusión de proxectos emprendendores cunha achega de 58.100 euros, o que representa unha porcentaxe de preto o 80 % do orzamento total de gasto, que ascende a un total de 73.100 euros.
"Este será o oitavo centro da Rede Provincial grazas ao esforzo compartido de varios concellos", destacou Valentín González Formoso, que subliñou "a aposta que facemos desde a Deputación, creando unha gran rede de espazos de traballo colaborativo sectoriais, especializados nun determinado ámbito profesional, un modelo único no país". Formoso incidiu na importancia de que os centros "aproveiten o potencial e as particularidades propias de cada territorio" e ademais "fomenten sinerxias" e entre emprendedoras e emprendedores dun sector determinado.
"A Rede Provincial de Coworking pretende a xerar oportunidades para a xente moza no mundo rural, fomentando a iniciativa empresarial e o autoemprego", explicou o presidente.
Transformar a estación nun Centro de Emprendemento é para o Concello de Vedra, un importante medio para contribuír a favorecer o desenvolvemento socioeconómico da contorna do Ulla, poñendo en valor o patrimonio natural, a recuperación ambiental e a xestión sostible do Ulla no seu percorrido polos distintos termos municipais polos que transcorre, así como valorizando, promocionando e divulgando os recursos do territorio.
O proxecto incide no seu empeño de reter á xuventude e atraer a novos talentos como forma de loitar contra a progresiva perda de poboación do rural a través do fomento do emprego e a dinamización do tecido empresarial nos concellos da comarca do Ulla, a difusión de coñecementos, competencias e habilidades que sexan clave á hora de emprender.
Ademais, este centro pasará a formar parte da Rede Provincial de Espazos de Traballo Colaborativo posta en marcha desde o Plan de Emprego Local e da que xa forman parte as centros do Pazo de Arenaza de Oleiros, Fórum Carballo, Daquí Darredor de Brión, Emprende LAB Boiro, o centro de emprendemento A Proa de Ames, o centro de desenvolvemento comarcal de Moeche e o coworking da Capela.
Premio Provincial á Mellor Iniciativa Empresarial
Liña 4 Financiamento Europeo
A Deputación destina 2 millóns de euros en axudas a 878 persoas autónomas
O PEL da Deputación financia a contratación de sete traballadores no Concello…
Ames dá os primeiros pasos para a posta en marcha do novo centro coworking "A…
1.011 Peme e autónomos da provincia da Coruña optan ás axudas do PEL 2020 da…
en toda a web
Pode que atopes interesante algún destes contidos:
Visítanos en   Chámanos ao 981 080 509, escríbenos a  pel@dacoruna.gal , realiza unha consulta (formulario) ou solicita unha cita presencial X
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web